(1)

na seznam z naslovom „A. Fizične osebe iz členov 5(1) in 6(1)“ se dodajo naslednji vnosi: Ime Podatki za ugotavljanje istovetnosti Razlogi Datum uvrstitve na seznam „66. Kan Zaw (tudi Dr. Kan Zaw) Državljanstvo: Mjanmar/Burma Datum rojstva: 11. oktober 1954 Kraj rojstva: Salin Township, regija Magwe, Mjanmar; Spol: moški Od 19. avgusta 2022 je minister za naložbe in zunanje gospodarske odnose. Imenoval ga je državni upravni svet pod vodstvom vrhovnega poveljnika Mina Aunga Hlainga, ki je 2. februarja 2021 prevzel zakonodajne, izvršne in sodne pristojnosti države. Pred tem ga je državni upravni svet po državnem udaru 1. februarja 2021 imenoval za generalnega zveznega revizorja. Kot vladni minister je del vojaškega režima, ki je prevzel oblast z vojaškim udarom in strmoglavil zakonito izvoljene voditelje v Mjanmaru/Burmi. Kot minister za naložbe in zunanje gospodarske odnose je pristojen za spodbujanje podjetij in naložb v Mjanmaru/Burmi in sodelovanje s tujimi partnerji. V tej vlogi dejavno podpira prizadevanja vojske za pridobitev tujih naložb ter tako prispeva k izpolnjevanju finančnih potreb vojaškega režima. Torej je odgovoren za spodkopavanje demokracije in pravne države v Mjanmaru/Burmi, sodeluje pa tudi pri dejavnostih, ki ogrožajo mir, varnost in stabilnost v Mjanmaru. Poleg tega je povezan z več visokimi osebnostmi vojaškega režima, med drugim z vrhovnim poveljnikom Minom Aungom Hlaingom. 8.11.2022 67. Htun Htun Oo (tudi Tun Tun Oo) Državljanstvo: Mjanmar/Burma Datum rojstva: 28. julij 1956 Spol: moški Predsedujoči sodnik vrhovnega sodišča Mjanmara/Burme, ki ga je na ta položaj 2. februarja 2021, po državnem udaru 1. februarja 2021, potrdil vrhovni poveljnik Min Aung Hlaing. Pod njegovim vodstvom vrhovno sodišče kazensko preganja demokratično izvoljene voditelje in predstavnike opozicije, prav tako pa ne izpolnjuje svojih dolžnosti kot najvišji predstavnik sodne oblasti, odgovoren za ohranjanje pravne države in zagotavljanje neodvisnosti sodstva. V vlogi predsedujočega sodnika vrhovnega sodišča torej sodeluje pri dejavnostih, ki spodkopavajo demokracijo in pravno državo v Mjanmaru/Burmi. Poleg tega je od potrditve na mesto predsedujočega vrhovnemu sodišču povezan z visokimi osebnostmi vojaškega režima, med drugim z vrhovnim poveljnikom Minom Aungom Hlaingom. 8.11.2022 68. Swe Swe Aung (tudi Dr. Swe Swe Aung) Državljanstvo: Mjanmar/Burma Datum rojstva: 1960 Spol: ženski Generalna direktorica oddelka za kazenski pregon na ministrstvu za pravosodne zadeve, ki jo je 31. marca 2022 imenoval državni upravni svet. Oddelek za kazenski pregon je pod njenim vodstvom vpleten v več sodnih zadev proti demokratično izvoljenim voditeljem in predstavnikom opozicije, ki so se izvajale ob kršitvi pravice do obrambe in pravice do poštenega sojenja, med drugim v postopke, ki so privedli do usmrtitve štirih prodemokratičnih osebnosti. V vlogi generalne direktorice oddelka za kazenski pregon torej sodeluje pri dejavnostih, ki spodkopavajo demokracijo in pravno državo v Mjanmaru/Burmi. Poleg tega je povezana z več osebnostmi iz državnega upravnega sveta ter osebnostmi in voditelji, ki jih je imenovala vojska, kot sta vrhovni poveljnik Min Aung Hlaing in generalna državna tožilka Dr Thida Oo. 8.11.2022 69. Zaw Min (tudi U Zaw Min) Državljanstvo: Mjanmar/Burma Datum rojstva: 1970 Spol: moški Generalni direktor oddelka za zapore na ministrstvu za notranje zadeve, ki ga je 4. februarja 2021 imenoval državni upravni svet. V tej vlogi je odgovoren za upravljanje zaporov v Mjanmaru/Burmi. Oddelek za zapore je pod njegovim vodstvom vpleten v več primerov slabega upravljanja zaporov, zaporniki pa so v zaporih izpostavljeni nasilju, pretepanju, mučenju in drugim oblikam nečloveškega ravnanja. Poleg tega so zaporniške uprave kršile pravice zaprtih oseb do obrambe. V vlogi generalnega direktorja oddelka za zapore torej sodeluje pri dejavnostih, ki spodkopavajo demokracijo in pravno državo v Mjanmaru/Burmi. Poleg tega je povezan z več osebnostmi iz državnega upravnega sveta ter osebnostmi in voditelji, ki jih je imenovala vojska, kot sta vrhovni poveljnik Min Aung Hlaing in notranji minister generalpodpolkovnik Soe Htut. 8.11.2022 70. U Zaw Lin Aung Državljanstvo: Mjanmar/Burma Spol: moški Nekdanji vojaški oficir, od zadnjih mesecev leta 2021 pa namestnik direktorja oddelka za zapore v regiji Jangon. Poleg tega upravlja tudi zapor v Inseinu. Pod njegovim vodstvom so politični zaporniki v zaporu v Inseinu izpostavljeni nasilju, pretepanju, mučenju in drugim oblikam nečloveškega ravnanja, ki jih izvaja zaporniško osebje. V vlogi namestnika direktorja oddelka za zapore v regiji Jangon in upravljavca zapora v Inseinu torej sodeluje pri dejavnostih, ki spodkopavajo demokracijo in pravno državo v Mjanmaru/Burmi. 8.11.2022 71. U Than Swe Državljanstvo: Mjanmar/Burma Datum rojstva: 1957 ali 1965 Spol: moški Predsednik protikorupcijske komisije, ki ga je državni upravni svet imenoval 19. avgusta 2022. Pod njegovim vodstvom protikorupcijska komisija izvaja politike za legitimiranje vojaškega državnega udara, vključno z njeno vpletenostjo v postopke proti demokratično izvoljenim voditeljem, kot je obtožba državne svetnice Daw Aung Suu Kyi zaradi korupcije. V vlogi predsednika protikorupcijske komisije torej sodeluje pri dejavnostih in politikah, ki spodkopavajo demokracijo in pravno državo v Mjanmaru/Burmi. 8.11.2022 72. Ko Ko Lwin Državljanstvo: Mjanmar/Burma Datum rojstva: 1972 ali 1982 Spol: moški Član Zvezne volilne komisije, ki ga je 1. aprila 2022 imenoval državni upravni svet. S sprejetjem imenovanja po vojaškem udaru 1. februarja 2021 in svojimi dejanji kot član Zvezne volilne komisije, zlasti z razveljavitvijo rezultatov volitev iz novembra 2020 brez kakršnih koli dokazov o goljufiji, pa tudi z vložitvijo obtožb zaradi goljufij na istih volitvah, je neposredno sodeloval pri dejavnostih, ki spodkopavajo demokracijo in pravno državo v Mjanmaru/Burmi. 8.11.2022 73. Min Min Oo Državljanstvo: Mjanmar/Burma Datum rojstva: 1962 ali 1967 Spol: moški Član Zvezne volilne komisije, ki ga je 2. maja 2022 imenoval državni upravni svet. S sprejetjem imenovanja po vojaškem udaru 1. februarja 2021 in svojimi dejanji kot član Zvezne volilne komisije, zlasti z razveljavitvijo rezultatov volitev iz novembra 2020 brez kakršnih koli dokazov o goljufiji, pa tudi z vložitvijo obtožb zaradi goljufij na istih volitvah, je neposredno sodeloval pri dejavnostih, ki spodkopavajo demokracijo in pravno državo v Mjanmaru/Burmi. 8.11.2022 74. Htun Aung Državljanstvo: Mjanmar/Burma Datum rojstva: 1967 Spol: moški Vrhovni poveljnik zračnih sil Mjanmara, ki ga je 12. januarja 2022 imenoval vrhovni poveljnik oboroženih sil Mjanmara, general Min Aung Hlaing. V tej vlogi poveljuje zračnim silam Mjanmara in jih nadzoruje. Zračne sile Mjanmara so napadale civilne cilje po vsem Mjanmaru, posledica česar so bili uboji in poškodbe civilistov, tudi otrok ter pripadnikov etničnih in verskih manjšin. Cilj so bile tudi šole, kraji za bogoslužje in javnozdravstveni objekti. V vlogi vrhovnega poveljnika zračnih sil Mjanmara je odgovoren za hude kršitve človekovih pravic, dejavnosti, ki spodkopavajo demokracijo in pravno državo v Mjanmaru/Burmi, ter ukrepe, ki ogrožajo mir, varnost in stabilnost v Mjanmaru/Burmi. Poleg tega sodeluje pri upravljanju konglomerata v vojaški lasti MEHL, ki mjanmarski vojski zagotavlja gospodarska in materialna sredstva za njeno delovanje. Torej podpira ukrepe, ki ogrožajo mir, varnost in stabilnost v Mjanmaru/Burmi. 8.11.2022 75. Phone Myat Državljanstvo: Mjanmar/Burma Spol: moški Generalpodpolkovnik, ki je od aprila 2021 poveljnik tretjega urada za posebne operacije (BSO 3) oboroženih sil Mjanmara (Tatmadaw). Pred tem je bil med julijem 2020 in aprilom 2021 namestnik ministra na ministrstvu za notranje zadeve, med majem 2019 in julijem 2020 pa poveljnik zahodnega poveljstva. Kot poveljnik BSO 3 poveljuje vojaškim silam jugozahodnega poveljstva (Ayeyarwaddy), južnega poveljstva (Bago in Magway) in zahodnega poveljstva (Rakhine in Čin) ter jih nadzoruje. Vojaške sile pod njegovim poveljstvom so zagrešile hude kršitve človekovih pravic, zločine in grozodejstva, med drugim uboje, terenske in zračne napade na civiliste ter masakre v regiji Magway, državi Čin in regiji Bago. V vlogi poveljnika BSO 3 je odgovoren za hude kršitve človekovih pravic, dejavnosti, ki spodkopavajo demokracijo in pravno državo v Mjanmaru/Burmi, ter ukrepe, ki ogrožajo mir, varnost in stabilnost v Mjanmaru/Burmi. 8.11.2022 76. Aung Soe Državljanstvo: Mjanmar/Burma Spol: moški Generalpodpolkovnik, ki je od januarja 2021 poveljnik četrtega urada za posebne operacije (BSO 4) oboroženih sil Mjanmara (Tatmadaw). Pred tem je bil do marca 2018 namestnik notranjega ministra in nato vodja šestega urada za posebne operacije. Kot poveljnik BSO 4 poveljuje vojaškim silam obalnega poveljstva v tanintharyiski diviziji in jugovzhodnem poveljstvu v Monu in državi Karen ter jih nadzoruje. Vojaške sile pod njegovim poveljstvom so zagrešile hude kršitve človekovih pravic, zločine in grozodejstva, med drugim uboje, terenske in zračne napade na civiliste, nezakonite odvzeme prostosti ter topovsko obstreljevanje. V državi Kayin/Karen, ki je ena od regij pod njegovim poveljstvom, so med državnim udarom in julijem 2022 zabeležili 3 993 nasilnih incidentov. V vlogi poveljnika BSO 4 je odgovoren za hude kršitve človekovih pravic, dejavnosti, ki spodkopavajo demokracijo in pravno državo v Mjanmaru/Burmi, ter ukrepe, ki ogrožajo mir, varnost in stabilnost v Mjanmaru/Burmi. 8.11.2022 77. Thet Pon Državljanstvo: Mjanmar/Burma Spol: moški Generalpodpolkovnik, ki je od junija 2020 poveljnik petega urada za posebne operacije (BSO 5) oboroženih sil Mjanmara (Tatmadaw). Pred tem je bil do leta 2017 poveljnik severozahodnega poveljstva, med letom 2017 in junijem 2020 pa poveljnik za regijo Jangon. Kot poveljnik BSO 5 poveljuje vojaškim silam in vojaškim sodiščem v regiji Jangon ter jih nadzoruje. Državni upravni svet je marca 2021 v Mjanmaru razglasil vojno stanje ter izvršno in sodno oblast prenesel na vodje zadevnih regionalnih vojaških poveljstev. Vojaška sodišča v regiji Jangon so do julija 2022 na smrt obsodila 119 posameznikov, številne med njimi iz političnih razlogov; med njimi so bili tudi štirje člani demokratične opozicije, ki so bili usmrčeni v regiji Jangon. Poleg tega so vojaške sile v regiji Jangon izvajale nasilna dejanja proti mirnim protestnikom in jih ubijale; smrtonosno silo so na primer uporabile med protesti proti hunti 14. marca 2021 v Hlaing Tharyar Township v regiji Jangon. V vlogi poveljnika BSO 5 je odgovoren za hude kršitve človekovih pravic, dejavnosti, ki spodkopavajo demokracijo in pravno državo v Mjanmaru/Burmi, ter ukrepe, ki ogrožajo mir, varnost in stabilnost v Mjanmaru/Burmi. 8.11.2022 78. Htein Win Državljanstvo: Mjanmar/Burma Spol: moški Generalmajor, ki je poveljnik vzhodnega poveljstva oboroženih sil Mjanmara (Tatmadaw). Kot regionalni poveljnik poveljuje vojaškim silam v regijah Bago in Magway ter jih nadzoruje. Vojaške sile v teh regijah so izvajale zračne napade, vdore, požige, ubile veliko ljudi ter uporabljale človeški zid. Predvsem regija Magway je žarišče brutalnih vojaških operacij proti opoziciji, pri katerih uporabljajo strategijo ‚pobij vse, požgi vse, zapleni vse‘. V vlogi poveljnika južnega poveljstva je Htein Win odgovoren za hude kršitve človekovih pravic, dejavnosti, ki spodkopavajo demokracijo in pravno državo v Mjanmaru/Burmi, ter ukrepe, ki ogrožajo mir, varnost in stabilnost v Mjanmaru/Burmi. 8.11.2022 79. Htin Latt Oo Državljanstvo: Mjanmar/Burma Spol: moški Generalmajor, ki je od julija 2020 poveljnik zahodnega poveljstva oboroženih sil Mjanmara (Tatmadaw). Kot regionalni poveljnik poveljuje vojaškim silam v zahodnih regijah Rakhine in Čin ter jih nadzoruje. Vojaške sile so v teh regijah zagrešile hude kršitve človekovih pravic in zločine, med drugim zračne napade, posilstva, uporabljale so človeški zid, zažigale domove, izvajale masakre in ljudem nezakonito odvzemale prostost. V vlogi poveljnika zahodnega poveljstva je Htin Latt Oo odgovoren za hude kršitve človekovih pravic, dejavnosti, ki spodkopavajo demokracijo in pravno državo v Mjanmaru/Burmi, ter ukrepe, ki ogrožajo mir, varnost in stabilnost v Mjanmaru/Burmi. 8.11.2022 80. Than Htike Državljanstvo: Mjanmar/Burma Spol: moški Vojaška identifikacijska številka: Kyi-28146 Brigadni general, ki je od 6. januarja 2022 poveljnik severozahodnega poveljstva oboroženih sil Mjanmara (Tatmadaw). Kot regionalni poveljnik poveljuje vojaškim silam v regiji Sagaing in jih nadzoruje. Vojaške sile pod njegovim poveljstvom so zagrešile hude kršitve človekovih pravic, prekomerno uporabljale silo in izvajale brutalne ukrepe zoper civilno prebivalstvo, vključno z vojaškim napadom na šolo v Depeyin Township v regiji Sagaing, v katerem je bilo ubitih najmanj 13 ljudi, med njimi 11 otrok. V regiji Sagaing so vojaške sile od vojaškega udara zažgale več kot 20 000 hiš. V vlogi poveljnika severozahodnega poveljstva je Than Htike odgovoren za hude kršitve človekovih pravic, dejavnosti, ki spodkopavajo demokracijo in pravno državo v Mjanmaru/Burmi, ter ukrepe, ki ogrožajo mir, varnost in stabilnost v Mjanmaru/Burmi. 8.11.2022 81. Nyunt Win Swe Državljanstvo: Mjanmar/Burma Spol: moški Generalmajor, ki je od junija 2020 poveljnik oboroženih sil Mjanmara v regiji Jangon (Tatmadaw). V tej vlogi poveljuje vojaškim silam v regiji Jangon in jih nadzoruje ter skupaj z vodjo petega urada za posebne operacije podpolkovnikom Thetom Ponom nadzoruje vojaška sodišča za regijo Jangon. Državni upravni svet je marca 2021 v Mjanmaru razglasil vojno stanje ter izvršno in sodno oblast prenesel na vodje zadevnih regionalnih vojaških poveljstev. Vojaška sodišča v regiji Jangon so do julija 2022 na smrt obsodila 119 posameznikov, številne med njimi iz političnih razlogov; med njimi so bili tudi štirje člani demokratične opozicije, ki so bili usmrčeni v regiji Jangon. Poleg tega so vojaške sile v regiji Jangon izvajale nasilna dejanja proti mirnim protestnikom in jih ubijale; smrtonosno silo so na primer uporabile med protesti proti hunti 14. marca 2021 v Hlaing Tharyar Township v regiji Jangon. V vlogi poveljnika za regijo Jangon je Nyunt Win Swe odgovoren za hude kršitve človekovih pravic, dejavnosti, ki spodkopavajo demokracijo in pravno državo v Mjanmaru/Burmi, ter ukrepe, ki ogrožajo mir, varnost in stabilnost v Mjanmaru/Burmi. 8.11.2022 82. U Tay Za Državljanstvo: Mjanmar/Burma Datum rojstva: 18. julij 1964 Kraj rojstva: Jangon, Mjanmar Spol: moški Ustanovitelj in predsednik skupine podjetij Htoo, zasebnega konglomerata, ki deluje v različnih sektorjih, med drugim v trgovini, bančništvu, rudarstvu, turizmu in letalstvu. Tesno je povezan z najvišjim vodstvom oboroženih sil Mjanmara (Tatmadaw). Leta 2017 je prek skupine podjetij Htoo finančno podprl Tatmadaw na donatorski prireditvi za ‚čistilne operacije‘ v regiji Rakhine. Poleg tega je bil posrednik pri pridobivanju vojaške opreme, ki so jo uporabljali proti civilnemu prebivalstvu in protestnikom po vsej državi. S prispevanjem k vojaškim zmogljivostim za hude kršitve človekovih pravic in represijo civilnega prebivalstva ter za izvajanje dejavnosti, ki spodkopavajo demokracijo in pravno državo v Mjanmaru/Burmi, je zagotavljal podporo Tatmadawu in sodeloval pri dejavnostih, ki ogrožajo mir, varnost ali stabilnost v Mjanmaru/Burmi. 8.11.2022 83. Aung Moe Myint Državljanstvo: Mjanmar/Burma Datum rojstva: 9. junij 1971 ali 28. september 1969 Spol: moški Številka potnega lista: 12/YAKANA(N)006981 Direktor podjetja Dynasty International Company Ltd (DICL), dejavnega v sektorju trgovine. Je častni konzul Republike Belorusije v Mjanmaru. Po zaslugi svojega poslovnega in osebnega statusa, vključno s tesnimi političnimi in poslovnimi vezmi z Belorusijo, je lahko omogočil nabave orožja, blaga z dvojno rabo in drugega blaga z omejeno distribucijo za mjanmarsko vojsko, ki je bilo uporabljeno proti civilnemu prebivalstvu in protestnikom po vsej državi. S prispevanjem k vojaškim zmogljivostim za hude kršitve človekovih pravic in represijo civilnega prebivalstva ter za izvajanje dejavnosti, ki spodkopavajo demokracijo in pravno državo v Mjanmaru/Burmi, je zagotavljal podporo Tatmadawu in sodeloval pri dejavnostih, ki ogrožajo mir, varnost ali stabilnost v Mjanmaru/Burmi. 8.11.2022 84. Naing Htut Aung Državljanstvo: Mjanmar/Burma Datum rojstva: 27. januar 1968 Spol: moški Številka potnega lista: 12/MAKAYA 118765 Direktor skupine podjetij International Group of Companies (IGGC), ki deluje v sektorju trgovine. Leta 2017 je prek IGGC finančno podprl Tatmadaw na donatorski prireditvi za ‚čistilne operacije‘ v regiji Rakhine. Poleg tega je bil uvoznik in posrednik za nabave orožja, vojaške opreme in blaga z dvojno rabo za mjanmarsko vojsko, ki so jih uporabljali proti civilnemu prebivalstvu in protestnikom po vsej državi. S prispevanjem k vojaškim zmogljivostim za hude kršitve človekovih pravic in represijo civilnega prebivalstva ter za izvajanje dejavnosti, ki spodkopavajo demokracijo in pravno državo v Mjanmaru/Burmi, je zagotavljal podporo Tatmadawu in sodeloval pri dejavnostih, ki ogrožajo mir, varnost ali stabilnost v Mjanmaru/Burmi. 8.11.2022“